open-index/open-wikipedia-markdown huggingface dataset:
Στέφανος (αποσαφήνιση)

Το όνομα **Στέφανος** μπορεί να αναφέρεται:

* Πρωτομάρτυρας Στέφανος, ο πρώτος μάρτυρας της χριστιανικής εκκλησίας.
* Στέφανος (όνομα), της ορθόδοξης και ρωμαιοκαθολικής εκκλησίας που εορτάζεται στις 27 Δεκεμβρίου.

## Πατριάρχες
* Πατριάρχης Στέφανος Α΄, 9ος αιώνας.
* Πατριάρχης Στέφανος Β΄, 10ος αιώνας.

## Πάπες
* Πάπας Στέφανος Α΄, 3ος αιώνας.
* Πάπας Στέφανος Β΄, 8ος αιώνας.
* Στέφανος, εκλεγμένος Πάπας, 8ος αιώνας.
* Πάπας Στέφανος Γ΄, 8ος αιώνας.
* Πάπας Στέφανος Δ΄, 9ος αιώνας.
* Πάπας Στέφανος Ε΄, 9ος αιώνας.
* Πάπας Στέφανος ΣΤ΄, 9ος αιώνας.
* Πάπας Στέφανος Ζ΄, 9ος αιώνας.
* Πάπας Στέφανος Η΄, 10ς αιώνας.
* Πάπας Στέφανος Θ΄, 11ος αιώνας.

## Μητροπολίτες
* Μητροπολίτης Τάλιν και πάσης Εσθονίας Στέφανος, σήμερα

## Βασιλείς της Ευρώπης
### Βασιλιάς της Αγγλίας
* Στέφανος της Αγγλίας, 11ος & 12ος αιώνας.

### Βασιλείς της Σερβίας
* Στέφανος ο Πρωτόστεπτος, 12ος & 13ος αιώνας.
* Στέφανος Ούρος Α΄, 13ος αιώνας
* Στέφανος Ούρος Β΄ Μιλούτιν
* Στέφανος Ούρος Γ΄, 14ος αιώνας
* Στέφανος Ούρος Δ΄ Δουσάν
* Στέφανος Ούρος Ε΄

### Βασιλείς της Ουγγαρίας
* Στέφανος Α΄ της Ουγγαρίας
* Στέφανος Β΄ της Ουγγαρίας
* Στέφανος Γ΄ της Ουγγαρίας
* Στέφανος Δ΄ της Ουγγαρίας
* Στέφανος Ε΄ της Ουγγαρίας, 13ος αιώνας.

## Άλλα πρόσωπα
* Στέφανος Α΄ της Βουργουνδίας
* Στέφανος Α΄ του Σανσέρ
* Στέφανος Α΄ Νεμάνια, μέγας ζουπάνος της Ράσκας, 12ος αιώνας.
* Στέφανος Α΄ της Βαυαρίας
* Στέφανος Β΄ της Βαυαρίας
* Στέφανος Γ΄ της Βαυαρίας
* Στέφανος Α΄ της Νεαπόλεως
* Στέφανος Β΄ της Νεαπόλεως
* Στέφανος Γ΄ της Νεαπόλεως
* Στέφανος Β΄ του Μπλουά, κόμης του Μπλουά και της Σαρτ, 11ος αιώνας.
* Στέφανος Γ΄ του Σορέντο
* Στέφανος Β΄ Αντιοχείας
* Στέφανος Β΄ του Τρουά
* Στέφανος Β΄ του Ωξόν
* Στέφανος Γ΄ του Ωξόν
* Στέφανος Γ΄ της Νεαπόλεως (επίσκοπος)
* Στέφανος Γ΄ ο Μέγας, ηγεμόνας της Μολδαβίας, 15ος & 16ος αιώνας.
* Στέφανος ο Βυζάντιος, Έλληνας συγγραφέας, 5ος αιώνας.
* Στέφανος, αρχιδούκας της Αυστρίας, 19ος αιώνας.
* Κυπάρισσος Στέφανος, Έλληνας φυσικομαθηματικός, 19ος & 20ος αιώνας.

## Άλλες χρήσεις
* Νότιος Στέφανος, αστερισμός.
* Στέφανος Βόρειος, αστερισμός.
* Στέφανος (κρατήρας), υδροθερμικός ηφαιστιακός κρατήρας στη Νίσυρο της Δωδεκανήσου

## Ανθολογίες
* Στέφανος του Μελεάγρου, ανθολογία - συλλογή του 1ου αιώνα μ.Χ. από τον Μελέαγρο.
* Στέφανος του Φιλίππου του Θεσσαλονικέως από τον Φίλιππο τον Θεσσαλονικέα, μέσα του 1ου αιώνα.

## Δείτε επίσης
* Άγιος Στέφανος, αποσαφήνιση τοπωνυμίων

Κατηγορία:Αποσαφηνίσεις ονομάτων
Κάστρο της Σελεύκειας

Το **Κάστρο Σελεύκειας** *[[τουρκικά]] : Silifke Kalesi*) είναι κάστρο, τα σημερινό κτίσμα είναι βυζαντινών χρόνων, στην πόλη Σιλίφκε, αρχαία Σελεύκεια Ισαυρίας της Τουρκίας. ΤΔιοικητικά ανήκει στην Επαρχία Μερσίνης, βρίσκεται στα δυτικά του κέντρου της σύγχρονης πόλης Σιλίφκε στα νότια του ποταμού Γκοκσού (Καλυδανός της αρχαιότητας). Παρά το γεγονός ότι το ύψος του είναι μόλις 160 μέτρα σε σχέση με το επίπεδο της θάλασσας, κυριαρχεί πάνω από την πεδιάδα της Σελεύκειας και το νότιο τμήμα της κοιλάδας του Καλυδανού.

## Ιστορία
Η αρχαία Σελεύκεια ήταν μια σημαντική πόλη της αρχαιότητας και οχυρώθηκε το 4ο αιώνα π.Χ., κατά τη διάρκεια της ελληνιστικής περιόδου. Παρόλα αυτά, το σημερινό κάστρο χτίστηκε από τους Βυζαντινούς στη μεσαιωνική εποχή ως προπύργιο εναντίον των Αράβων. Προς το τέλος του 12ου αιώνα και κατά τη διάρκεια της τρίτης Σταυροφορίας οι Αρμένιοι κατέλαβαν το κάστρο υπό τον Λέων Α΄. Ωστόσο το 1210 οι Αρμένιοι που εντωμεταξύ είχαν δημιουργήσει στην περιοχή το Αρμενικό Βασίλειο της Κιλικίας έδωσαν το κάστρο στους συμμάχους τους Ιωαννίτες Ιππότες να το υπερασπίζονται από τους Σελτζούκους. Το 1236 αναφέρεται ότι το κάστρο διευρύνθηκε.

## Περιγραφή
Το σχέδιο του κάστρου είναι οβάλ, όπου οι διαστάσεις του, από δυτικά προς ανατολικά, είναι περίπου 250 μέτρα. Η μικρότερη διάσταση είναι περίπου 75 μέτρα και περιβάλλεται από τάφρο. Μέσα στο κάστρο υπάρχουν ερείπια κατοικιών της εποχής των Σελεύκιδων βασιλέων. Σύμφωνα με τον Τούρκο περιηγητή Εβλιγιά Τσελεμπή τον 17ο αιώνα υπήρχαν 23 προμαχώνες, 60 σπίτια και ένα τζαμί στο κάστρο. Επί του παρόντος, ο αριθμός των προμαχώνων είναι 10.

## Παραπομπές


Κατηγορία:Κάστρα στην Τουρκία
Κατηγορία:Βυζαντινά κάστρα
Κατηγορία:Κάστρα Αρμενικού Βασιλείου της Κιλικίας
Κατηγορία:Κάστρα και οχυρώσεις των Οσπιταλίων Ιπποτών
Στάση του Ίλλου

Η **Στάση του Ίλλου** ήταν εξέγερση στην Βυζαντινή Αυτοκρατορία εναντίον του Αυτοκράτορα Ζήνωνα που έγινε το 484.

Ο Ζήνων ήταν από την Ισαυρία και έτσι εθεωρείτο βάρβαρος· με τις πολιτικές του δυσαρέστησε τον λαό. Τη στάση ξεκίνησε στο Θέμα Ανατολικών ο Ίλλος ο Ίσαυρος, αξιωματούχος της αυτοκρατορίας που είχε εξασφαλίσει και τη βοήθεια της Αυγούστας Αιλίας Βηρίνας, πεθεράς του Ζήνωνα και συζύγου του Λέοντα Α΄. Παρόλο που αρχηγός της εξεγέρσεως ήταν ο Ίλλος, δεν ανακηρύχθηκε αυτοκράτορας, επειδή ήταν από την Ισαυρία όπως και ο Ζήνωνας, αλλά προώθησε γι'αυτή τη θέση τον Λεόντιο. Η εξέγερση ξεκίνησε το καλοκαίρι του 484 και μετά από λίγους μήνες ο Ίλλος αναγκάστηκε να κλειστεί στο Κάστρο της Χερρίδος, όπου πολιορκήθηκε για τέσσερα χρόνια. Μαζί τους ήταν ο εθνικός Παμπρέπιος, ποιητής και φιλόσοφος, ο οποίος μάντευε τάχα το αίσιο τέλος, έτσι κράτησαν ψυχολογικά 4 έτη, όταν όμως οι μαντείες του δεν επαληθεύτηκαν, ο Ίλλος τον πέταξε από τα τείχη. Το 488 έληξε η πολιορκία και ο Ίλλος παραδόθηκε μαζί με τον Λεόντιο στις Αυτοκρατορικές δυνάμεις. Έπειτα καταδικάστηκαν σε θάνατο, αποκεφαλίστηκαν και τα κεφάλια τους καρφωμένα σε κοντάρια περιφέρθηκαν στην Κωνσταντινούπολη.

## Πηγές
* Το λήμμα «Ίλλος» στην *Εγκυκλοπαίδεια Μείζονος Ελληνισμού*

Κατηγορία:Εξεγέρσεις στη Βυζαντινή Αυτοκρατορία
Ραδιομέγαρο, Κάρντιφ

250px|right|thumb|Το Ραδιομέγαρο του BBC Ουαλία

Το **Ραδιομέγαρο** είναι η έδρα του BBC Ουαλία για τις ραδιοφωνικές, τηλεοπτικές και διαδικτυακές του υπηρεσίες. Το κτήριο βρίσκεται στο βόρειο Κάρντιφ, εγκαινιάστηκε το 1996 και περιέχει στούντιο και γραφεία.

Το κτήριο στεγάζει το δημόσιο φορέα ραδιοτηλεόρασης της Ουαλίας, παρέχοντας τηλεοπτικό πρόγραμμα στην Αγγλική και στην Ουαλική γλώσσα σε όλη την Ουαλία, καθώς και ραδιοφωνικό πρόγραμμα. Ανάμεσα στις παραγωγές του φορέα είναι και οι σειρές Doctor Who και Torchwood.

## Ιστορικό

Το Ραδιομέγαρο εγκαινιάστηκε το 1996 και από τότε είναι η έδρα του BBC Ουαλία. Το κτήριο βρίσκεται στο βόρειο Κάρντιφ δίπλα από τον ποταμό Ταφ. Η εθνική ορχήστρα του BBC Ουαλία και η εθνική χορωδία του BBC Ουαλία μετακινήθηκαν από το Studio 1 του Ραδιομέγαρου σε νέες εγκαταστάσεις στο BBC Hoddinott Hall, το οποίο στεγάζεται στο κτήριο Wales Millennium Centre, το 2009.

Τον Αύγουστο του 2013, ανακοινώθηκε ότι το Ραδιομέγαρο και το Ty Oldfield, το οποίο βρίσκεται απέναντι από το Ραδιομέγαρο θα πουλιώντουσαν και το BBC Ουαλία θα μετακινούνταν σε νέες εγκαταστάσεις στο Κάρντιφ μέχρι το 2018. Το BBC είπε ότι έψαχνε σε τρεις περιοχές του Κάρντιφ στη Κεντρική Πλατεία (Capital Square), η οποία είναι έξω από τη βόρεια είσοδο του κεντρικού σιδηροδρομικού σταθμού του Κάρντιφ, στη νότια είσοδο του σταθμού και στο Cardiff Waterside.

## Πρόγραμμα

Μερικά από τα τηλεοπτικά προγράμματα που παράγονται στο Ραδιομέγαρο είναι τα *BBC Wales Today*, *Newyddion*, *[[Doctor Who]]*, *Doctor Who Confidential*, *[[Torchwood]]*, *The Chatterley Affair*, *Pobol y Cwm*, *Belonging*, *High Hopes*, *Satellite City* και *The District Nurse*.

Τον Μάρτιο του 2009, το BBC ανακοίνωσε ότι τα σόου *Casualty* και *Crimewatch* γυρίζονται στα στούντιο του Κάρντιφ.

## Παραπομπές


## Εξωτερικοί σύνδεσμοι
*BBC Ουαλία

Κατηγορία:British Broadcasting Corporation
Κατηγορία:Κτίρια και κατασκευές στην Ουαλία
Nissan 70

Το **Nissan 70** ήταν ένα μεσαίο πολυτελές αυτοκίνητο που κατασκεύαζε η ιαπωνική αυτοκινητοβιομηχανία Nissan, από τον Αύγουστο του 1937 έως τον Δεκέμβριο του 1943, και αποτέλεσε τον καρπό μετά την επένδυση που αποφάσισε να κάνει η Nissan σε νέο εξοπλισμό.

## Δημιουργία
Αφορμή για την αγορά νέου εξοπλισμού, αποτέλεσε η παρότρυνση του William Gorham, ο οποίος διατηρούσε φιλικές σχέσεις με τον τότε πρόεδρο της Nissan, Rokuro Auykama, και ο οποίος είχε μετακομίσει στην Ιαπωνία τη δεκαετία του 1920. Ο Gorham, που ήταν και ο ίδιος μηχανικός, καθώς και ιδιοκτήτης βιομηχανίας αυτοκινήτων, κάποια στιγμή της ζωής του συμφώνησε με τον Rokuro Auykama να προβεί σε ταξίδι στις Ηνωμένες Πολιτείες, με σκοπό να φέρει έμπειρο εργατικό δυναμικό στην Nissan, η οποία το είχε ανάγκη. Σε αυτό του το ταξίδι, ο Gorham επισκέφτηκε ένα πρόσφατα χρεωκοπημένο εργοστάσιο κατασκευής οχημάτων στις ΗΠΑ και, βλέποντας τον εξοπλισμό του, πρότεινε στον Auykama να τον αγοράσει, όπως και έγινε. Η σχετική αγορά κόστισε 390.000 δολάρια και η Nissan κατασκεύασε το 1934 το μεγαλύτερο και το πιο σύγχρονο εργοστάσιο της εποχής του, στην Γιοκοχάμα της Ιαπωνίας.

Η λειτουργία του εργοστασίου ξεκίνησε επίσημα το 1935, ενώ το 1937 ξεκίνησε η παραγωγή του Nissan 70, το οποίο και βασίστηκε στο Graham Paige Crusader. Συνολικά πωλήθηκαν 5.500 αντίτυπα του Nissan 70.

## Εκδόσεις
Οι εκδόσεις που ήταν διαθέσιμο το Nissan 70 ήταν τρεις: η Sedan, η Phaeton και η Crusader, με την σεντάν να αποτελεί την πιο δημοφιλή.

## Σχεδίαση
Το Nissan 70 ήταν πανομοιότυπο με το Graham Paige Crusader, το οποίο θεωρούνταν στις ΗΠΑ ως ένα μικρό οικονομικό αυτοκίνητο. Αυτό ωστόσο δεν ίσχυε και στην Ιαπωνία, όπου οι στενοί δρόμοι έκαναν το Nissan 70 να μοιάζει μεγάλο και δυσκίνητο στις πολυσύχναστες περιοχές των πόλεων.

## Τεχνικά χαρακτηριστικά
Μηχανικά, το Nissan 70 ήταν και πάλι βασισμένο στο Graham Paige Crusader. Ο κινητήρας που το εφοδίαζε, ήταν πανομοιότυπος με αυτόν της Graham και η χωρητικότητά του έφτανε τα 3.670 κυβικά εκατοστά. Η μέγιστη ισχύς που παρήγαγε ο εξακύλινδρος κινητήρας ήταν 85 ίπποι στις 3.400 σ.α.λ. και η μέγιστη ροπή έφτανε τα 23 κιλά στις 1.200 σ.α.λ.

## Πηγές
# https://web.archive.org/web/20140823142112/http://earlydatsun.com/nissan70.html
# https://web.archive.org/web/20100701172556/http://www.jsae.or.jp/autotech/data/1-10.html

70
Κατηγορία:Αυτοκίνητα πολυτελείας
Δήμων ο ατθιδογράφος

Ο **Δήμων** ήταν ιστορικός, συγγραφέας μιας *[[Ατθιδογράφοι|Ατθίδος]]* αποτελούμενης από τέσσερα (τουλάχιστον) βιβλία σύμφωνα με την μαρτυρία του Αθήναιου. 

Πότε έζησε δεν είναι ακριβώς γνωστό, ήταν πάντως αρχαιότερος από τον Φιλόχορο, ο οποίος λέγεται ότι έγραψε την δική του *Ατθίδα* ενάντια στην *Ατθίδα* του Δήμωνα που την θεωρούσε ανακριβή.

Στον Δήμωνα αποδίδονται επίσης άλλα δύο συγγράμματα, τα *Περί παροιμιών* και *Περί θυσιών*.

Από τα έργα του διασώθηκαν 22 αποσπάσματα (τα περισσότερα από το *Περί παροιμιών*). Αναφέρονται από τον Πλούταρχο (στο βίο του Θησέως), τον Στέφανο Βυζάντιο, τον Αρποκρατίωνα, τον Ησύχιο, τον Ζηνόβιο, τον Φώτιο, τον Σουίδα κ.ά. 

## Παραπομπές


κατηγορία:Αρχαίοι Έλληνες ιστορικοί
κατηγορία:Ατθιδογράφοι
Κάστρο του Τσαντίρ

Το **Κάστρο της Τσαντίρ** (τουρκικά: *Çandır Kalesi*) είναι βυζαντινό κάστρο στην Τουρκία στην Επαρχία Μερσίνης δίπλα στο χωριό Τσαντίρ. Είναι χτισμένο σε λόφο της οροσειράς του Ταύρου σε υψόμετρο 1.125 μέτρα, 40 χλμ από την κοντινότερη πόλη, την Μερσίνη.

Το κάστρο έχει μία μόνο είσοδο, ένα στενό 30 περίπου μέτρων κι έπειτα σκάλες 140 μέτρων. Το μεγαλύτερο τμήμα του σήμερα είναι ερειπωμένο, διασώζονται λείψανα των προμαχώνων και εκκλησίας. 

## Ιστορία
Το κάστρο είναι άγνωστο το όνομα του ή η ιστορία του, κάποιοι ιστορικοί το ταυτίζουν με το κάστρο " της Χερρίδος" ή αλλιώς "Παπυρίου" ή "Παπυρίων". Το Παπυρίων κτίστηκε από τον βυζαντινό αυτοκράτορα Ζήνωνα τον 5ο αιώνα. Κατά την Στάση του Ίλλου σε αυτό κατέφυγε ο Ίλλος ο Ίσαυρος όπου πολιορκήθηκε για τέσσερα  χρόνια απο τον βυζαντινό στρατηγό Ιωάννη τον Σκύθη. Το 488 ο Ίλλος παραδόθηκε και παρέδωσε το κάστρο, εδώ πρωτύτερα είχε εκτελέσει τον Παμπρέπιο.

Το κάστρο πέρασε μετά την Γ΄ Σταυροφορία στο Αρμενικό Βασίλειο της Κιλικίας τον 12ο έως τον 13ο αιώνα, κι αργότερα θα περάσει στους Οθωμανούς.

## Παραπομπές


Κατηγορία:Κάστρα στην Τουρκία
Κατηγορία:Βυζαντινά κάστρα
Κατηγορία:Κάστρα Αρμενικού Βασιλείου της Κιλικίας
Άνω Τούμπα

thumb|300x300px|Ο Ιερός Ναός της Αγίας Βαρβάρας στην Άνω Τούμπα
μικρογραφία
Η **Άνω Τούμπα** αποτελεί οικιστική περιοχή της πόλης της Θεσσαλονίκης και αυτοδιοικητικά αποτελεί τμήμα της δημοτικής κοινότητας (επίσης παλαιότερα Δ΄ δημοτικό διαμέρισμα) του δήμου Θεσσαλονίκης. Η περιοχή πήρε το όνομά της από τον ομώνυμο λόφο της Τούμπας, που βρίσκεται τοποθετημένος στα βορειοδυτικά της περιοχής, στα όριά της με την Δημοτική Ενότητα της Τριανδρίας.

Δημιουργήθηκε από Μικρασιάτες και Ανατολικοθρακιώτες πρόσφυγες μετά την Μικρασιατική καταστροφή του 1922 και την ανταλλαγή πληθυσμών την περίοδο 1923-24. 

Αποτελεί μια από τις πιο γνωστές τις περιοχές της πόλης της Θεσσαλονίκης, κυρίως λόγω της έδρας του ιστορικού αθλητικού συλλόγου ΠΑΟΚ, αλλά και του σημαντικού αρχαιολογικού της χώρου στον λόφο της Τούμπας, όπου διεξάγεται εκτεταμένη αρχαιολογική έρευνα.

## Παραπομπές

Κατηγορία:Συνοικίες και περιοχές Θεσσαλονίκης
Τζακ Αντράκα

Ο **Τζακ Αντράκα** (*Jack Thomas Andraka*, 8 Ιανουαρίου 1997) είναι Αμερικανός επιστήμονας, ο οποίος ανακάλυψε ένα τεστ για τον καρκίνο του παγκρέατος και του πνεύμονα.

## Παραπομπές


## Εξωτερικοί σύνδεσμοι
*
*http://www.tovima.gr/vimagazino/interviews/article/?aid=515379

Κατηγορία:Αμερικανοί επιστήμονες
Alvin Lee and Company

***Alvin Lee and Company*** είναι ο τίτλος της συλλογής τραγουδιών του αγγλικού ροκ συγκροτήματος Ten Years After, η οποία κυκλοφόρησε σε μορφή δίσκου βινυλίου τον Μάρτιο του 1972 μέσω της δισκογραφικής εταιρείας "Deram Records".
Αποτελείται από ανέκδοτες ηχογραφήσεις και ακυκλοφόρητα κομμάτια, όπως και εναλλακτικές εκτελέσεις παλιότερων τραγουδιών.
Επανεκδόθηκε στις 19 Αυγούστου 2002 από την "Universal Distribution" με τρία επιπλέον κομμάτια.

## Τραγούδια του δίσκου
### Αρχική έκδοση
**1. The Sounds** *(Alvin Lee)* - 4:13
**2. Rock Your Mama** *(Alvin Lee)* - 3:02
**3. Hold Me Tight** *(Alvin Lee)* - 2:20
**4. Standing at the Crossroads** *(James, Johnson)* - 4:03
**5. Portable People** *(Alvin Lee)* - 2:15
**6. Boogie On** *(Alvin Lee)* - 14:31

### Μπόνους κομμάτια της επανέκδοσης
**7. Spider in My Web** *(Alvin Lee)* - 7:19
**8. Hear Me Calling** *(Alvin Lee)* - 3:48
**9. I'm Going Home** *(Alvin Lee)* - 3:37

## Θέσεις τσαρτ

***Επίσημη κυκλοφορία: [[Μάρτιος]] [[1972]]***

## Τα μέλη των Ten Years After
Οι μουσικοί οι οποίοι ηχογράφησαν το "*Alvin Lee and Company*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Παραπομπές


## Πηγές
* Ten Years After - Alvin Lee and Company | Songs, Reviews, Credits, Awards | AllMusic
* Ten Years After - Alvin Lee & Company CD Album
* Ten Years After - Alvin Lee & Company (Vinyl, LP) at Discogs

Κατηγορία:Δισκογραφία των Ten Years After
Κατηγορία:Άλμπουμ του 1972
Οικογένεια Μειζομάτη

Οι **Μειζομάτηδες** ήταν αριστοκρατική Ρωμαϊκή οικογένεια, που ανέβηκε σε αξιώματα στην Αυτοκρατορία της Τραπεζούντας. Η καταγωγή τους ήταν ο Πόντος και το Μεσοχάλδιο.. 

Ήταν ισχυρή οικογένεια: το 1342, μαζί με άλλες αριστοκρατικές οικογένειες, ανακήρυξαν αυτοκράτορα τον Ιωάννη Γ΄ Μεγάλο Κομνηνό. Γνωστότερα μέλη της οικογένειας είναι οι αδελφοί Γρηγόριος μέγας δομέστικος & μέγας στρατοπεδάρχης και ο Μιχαήλ. 

## Παραπομπές


Μειζοματη
Κατηγορία:Πρόσωπα της Αυτοκρατορίας της Τραπεζούντας
Κάστρο Τοκμάρ

Το **Κάστρο Τοκμάρ** (*[[τουρκικά]] : Tokmar Kalesi*) είναι ένα ερειπωμένο σήμερα κάστρο στην Επαρχία Μερσίνης στην Τουρκία.

Το κάστρο βρίσκεται στην αγροτική περιοχή της Σιλίφκε χτισμένο σε ένα οροπέδιο στις νότιες πλαγιές του όρος Ταύρος με θέα τη Μεσόγειο Θάλασσα. Το υψόμετρο είναι 380 μέτρα και 3 χλμ σε ευθεία γραμμή απόσταση από την θάλασσα, που καθιστά το κάστρο ένα εξαιρετικό σημείο παρατήρησης. Απέχει 33 χιλιόμετρα από την Σελίφσκε και 116 χιλιόμετρα από την Μερσίνη. 

## Ιστορία
Το κάστρο χτίστηκε από την Βυζαντινή Αυτοκρατορία τον 12ο αιώνα. Αργότερα, καταλήφθηκε από το Αρμενικό Βασίλειο της Κιλικίας. Το 1210, εντάχθηκε στη σφαίρα των Ιπποτών του Αγίου Ιωάννη. Αργότερα καταλήφθηκε από τους Καραμανίδες και, τέλος, από την Οθωμανική Αυτοκρατορία στα τέλη του 15ου αιώνα.

## Περιγραφή
Στα νότια το κάστρο έχει απότομους γκρεμούς αλλά από τις άλλες πλευρές είναι αρκετά απροστάτευτο. Έτσι υπάρχουν αμυντικοί πύργοι στο βορρά και τείχη κατεστραμμένα σήμερα που ξεχωρίζουν ακόμα.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Τουρκία
Κατηγορία:Κάστρα και οχυρώσεις των Οσπιταλίων Ιπποτών
Κατηγορία:Κάστρα Αρμενικού Βασιλείου της Κιλικίας
Κάστρο του Μουτ

Το **Κάστρο της Μουτ** (*[[τουρκικά]] : Mut Kalesi*), είναι βυζαντινής κατασκευής κάστρο της Τουρκίας στην πόλη Μουτ στην Επαρχία Μερσίνης. Το κάστρο βρίσκεται στο κέντρο της σύγχρονης πόλης Μουτ. 

## Περιγραφή
Καταλαμβάνει έκταση 3.900 τετραγωνικών μέτρων και σχήματος σχεδόν τετράγωνο. Έχει 9 προμαχώνες γύρω από τις οχυρώσεις και ένα μικρό πύργο στο εσωτερικό του δίπλα στην κύρια κάστρο. Είναι κατασκευασμένο από πέτρα.

## Ιστορία
Κατά τη διάρκεια της Ρωμαϊκής Αυτοκρατορίας εδώ υπήρχε η πόλη Κλαυδιούπολη χωρίς να είναι γνωστό εάν υπήρχε το κάστρο. Είναι γνωστό ότι το κάστρο είχε χρησιμοποιηθεί κατά τη διάρκεια της Βυζαντινής Αυτοκρατορίας. Το 1228 το κατέκτησαν οι Καραμανίδες, με καταγωγή το σημερινό Τουρκμενιστάν ήταν δυναστεία η οποία έλεγχε ένα μέρος της Ανατολίας μεταξύ του 13ου και 15ου αιώνα. Οι Καραμανίδες το κατέλαβαν και τον ξανάχτισαν. Τότε επικράτησε και η ονομασία Μουτ και η πόλη συχνά χρησιμοποιείται ως συμπρωτεύουσα του Καραμανιδών. Το 1473 το κάστρο κατελήφθη από την Οθωμανική Αυτοκρατορία.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Τουρκία
Κιζκαλεσί

Το **Κιζκαλεσί** (*[[τουρκικά]] : Kızkalesi*), είναι βυζαντινό κάστρο στην Τουρκία, στον κόλπο της Μερσίνας στην Επαρχία Μερσίνης πάνω σε ένα μικρό, ανώνυμο σήμερα, νησάκι. Το νησάκι από την αρχαιότητα ήταν γνωστό σαν "Γραμβούσσα" και το κάστρο ονομαζόταν από τους Βυζαντινούς "Κάστρο Γραμβούσσας". Απέχει 300 μέτρα από την ακτή, έχει συνολική έκταση 15.000 τετραγωνικά μέτρα και το κάστρο καλύπτει το μεγαλύτερο μέρος του νησιού. Κοντινότερη πόλη στην ακτή είναι η Κιζκαλεσί που απέχει 23 χιλιόμετρα.

## Ιστορία
Σύμφωνα με τον Στράβωνα το νησί χρησιμοποιήθηκε από τους πειρατές στην αρχαία εποχή. Όμως, το κάστρο χτίστηκε πιθανώς από τον Αλέξιο Α΄ Κομνηνό αυτοκράτορα της Βυζαντινής Αυτοκρατορίας μετά την Α΄ Σταυροφορία τον 11ο αιώνα. Ξαναχτίστηκε ή επισκευάστηκε κατά τη διάρκεια της βασιλείας του Λέοντος Α΄ του Αρμενικού βασιλείου της Κιλικίας το 1199. Το οικοδομικό υλικό φαίνεται να είναι πέτρες από αρχαιότερο κτίριο, μάλλον υπήρχε ένα παλαιότερο κτίριο στη θέση του κάστρου. Κατά τον 14ο αιώνα το Βασίλειο της Κιλικίας ήταν στα πρόθυρα της κατάρρευσης και το 1361 ο Πέτρος Α΄ της Κύπρου κατέλαβε το νησί μετά από αίτημα των κατοίκων. Το κάστρο κατελήφθη από τον Ιμπραήμ του Καραμάν το 1448 και από τον Γκεδίκ Αχμέτ πασά για την Οθωμανική Αυτοκρατορία το 1471.

## Περιγραφή
Το συνολικό μήκος του προμαχώνα είναι 192 μέτρα , τα νότια και τα δυτικά τείχη είναι κάθετα μεταξύ τους. Η βόρεια και ανατολική πλευρά του περιβάλλεται από ένα καμπύλο προμαχώνα. Η κύρια πύλη βρίσκεται στη βόρεια πλευρά και υπάρχει μια μικρή πύλη και μια στοά στη δυτική πλευρά. Υπάρχουν 8 προμαχώνες ο καθένας με ένα μοναδικό σχήμα.

## Λαϊκή παράδοση
Σύμφωνα με το μύθο του κάστρου, μια μάντισσα ενημερώνει τον βασιλιά ότι η όμορφη κόρη του, θα δηλητηριαστεί από ένα φίδι, και ο βασιλιάς δεν μπορεί να αλλάξει τη μοίρα. Σοκαρισμένος από τις λέξεις της μάντισσας, ο βασιλιάς προσπαθεί να αλλάξει τη μοίρα με την οικοδόμηση ενός κάστρου σε ένα νησί όπου δεν ζουν φίδια. Όταν το κατασκεύασε, το σημερινό κάστρο, στέλνει την κόρη του για να ζήσει στο κάστρο. Αλλά ένα φίδι κρύβεται σε ένα καλάθι σταφυλιών που αποστέλλονται από την απέναντι ακτή και δηλητηρίασε την πριγκίπισσα . Αυτός ο μύθος δεν είναι μοναδικός για το κάστρο, κι άλλες πόλεις στην Τουρκία μοιράζονται την ίδια ιστορία.

## Παραπομπές


Κατηγορία:Κάστρα στην Τουρκία
Κατηγορία:Κάστρα Αρμενικού Βασιλείου της Κιλικίας
Πάμπλο Σαμπαλέτα

Ο **Πάμπλο Σαμπαλέτα** (ισπανικά: *Pablo Javier Zabaleta Girod*) είναι διεθνής Αργεντίνος ποδοσφαιριστής που αγωνίζεται ως αμυντικός και ανήκει στην Γουέστ Χάμ . Ο Σαμπαλέτα μπορεί να παίξει ως πλάγιος αμυντικός και στις δύο πλευρές του γηπέδου και είναι γνωστός για το επίμονο στυλ του παιχνιδιού του.

## Βιογραφικό
Ο Σαμπαλέτα γεννήθηκε στις 16 Ιανουαρίου του 1985 στο Μπουένος Άιρες της Αργεντινής, και έχει ύψος 178 εκ.

Ξεκίνησε την επαγγελματική του καριέρα με την Σαν Λορένσο Αλμάγρο το 2002 και στη συνέχεια μεταγράφηκε στην ισπανική ΡΚΝ Εσπανιόλ Βαρκελώνης το 2005 και από το 2008 παίζει στην αγγλική Μάντσεστερ Σίτι.

Στις 26 Μαίου 2017, ο Σαμπαλέτα υπέγραψε συμβόλαιο 2 χρόνων , με δωρεάν μεταγραφή από την Μάντσεστερ Σίτι στην Γουέστ Χάμ Γιουνάιτεντ , με αμοιβή £90,000 την εβδομάδα.

Ο Σαμπαλέτα είχε εκπροσωπήσει την Αργεντινή όταν κατέκτησε το Παγκόσμιο Πρωτάθλημα Νέων το 2005, καθώς και όταν έφτασε στον τελικό στο Παγκόσμιο Κύπελλο Ποδοσφαίρου 2014, και στους Θερινούς Ολυμπιακούς Αγώνες του 2008, όταν η Αργεντινή κέρδισε το χρυσό μετάλλιο.

## Παραπομπές


## Εξωτερικοί σύνδεσμοι

* National-Football-Teams.com: Pablo Zabaleta

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Πολιτογραφημένοι πολίτες της Ισπανίας
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ολυμπιονίκες του ποδοσφαίρου
Παλιό Γ.Σ.Π.

Το **παλιό στάδιο ΓΣΠ** ήταν ποδοσφαιρικό στάδιο στη Λευκωσία. Είχε χωρητικότητα 12.000 χιλιάδων θεατών. Κατασκευάστηκε το 1902. Ανήκε στον Γυμναστικό Σύλλογο «Τα Παγκύπρια» (Γ.Σ.Π.) μέχρι το 1999 όπου η ιδιοκτησία του πέρασε στο κράτος και στη συνέχεια στον Δήμο Λευκωσίας.

Το στάδιο εγκαινιάστηκε το 1902 με τη διεξαγωγή των Ε΄ Παγκυπρίων Αγώνων Στίβου σε χώρο που αγοράστηκε με μετοχές των Ελλήνων Ορθοδόξων Χριστιανών της Λευκωσίας. Το ζεύγος Αντωνίου και Ευγενίας Θεοδότου απάλλαξε στο στάδιο από το τεράστιο χρέος. Επιπλέον, το 1904 παραχώρησε σημαντικό χρηματικό ποσό στον ΓΣΠ για τη βελτίωση των αθλητικών εγκαταστάσεων του σταδίου. Προς τιμή τους, το στάδιο μετονομάστηκε σε ΓΣΠ-Ευγενίας και Αντωνίου Θεοδότου. Αρχικά το στάδιο είχε κατεύθυνση βορράς-νότος. Τη δεκαετία του 1920 η κατεύθυνση άλλαξε σε ανατολή-δύση.

Το στάδιο ήταν η έδρα πολλών ομάδων της Λευκωσίας: Ένωσις Νέων Τραστ, ΑΠΟΕΛ, Ολυμπιακός Λευκωσίας, Ομόνοια, Ορφέας Λευκωσίας, ΑΫΜΑ Λευκωσίας και Τσετίν Καγιά Λευκωσίας. 

Επιπρόσθετα, στο στάδιο έδωσε μερικούς αγώνες και η Εθνική Κύπρου (ποδόσφαιρο ανδρών). 

Στις 24 Ιουνίου 1991 υπογράφηκε συμφωνία ανταλλαγής του Παλιού Σταδίου Γ.Σ.Π. με την κυβέρνηση της Κύπρου, με σκοπό την ανέγερση νέου σύγχρονου σταδίου. Το νέο σύγχρονο στάδιο ανεγέρθηκε και άρχισε την λειτουργία του στις 6 Οκτωβρίου 1999. Το στάδιο αυτό ονομάζεται Νέο Γ.Σ.Π. και ανήκει στον ΓΣΠ. Το παλιό στάδιο ΓΣΠ σταμάτησε τη λειτουργία του το 1999, οπόταν και χρησιμοποιήθηκε ως χώρος στάθμευσης. Το 2016 αποφασίστηκε η κατεδάφιση του. Κατεδαφίστηκε τον Ιούνιο του 2017.

Στο Παλιό ΓΣΠ διεξάγονταν και συναυλίες. Σημαντική ήταν η συναυλία που έδωσε ο Μίκης Θεοδωράκης στις 12 Ιουλίου 1975, ένα χρόνο μετά την τουρκική εισβολή του 1974.

## Παραπομπές



Κατηγορία:Στάδια ποδοσφαίρου στην Κύπρο
Κατηγορία:Ομόνοια Λευκωσίας (ποδόσφαιρο ανδρών)
Κατηγορία:Ένωσις Νέων Τραστ
Κατηγορία:ΑΠΟΕΛ (ποδόσφαιρο)
Κατηγορία:Ολυμπιακός Λευκωσίας (ποδόσφαιρο)
Κατηγορία:Ορφέας Λευκωσίας
Ανόρθωση Αμμοχώστου (πετοσφαίριση ανδρών)

Ο **Ανόρθωση Αμμοχώστου** είναι κυπριακή πετοσφαιρική ομάδα ανδρών. Αποτελεί τμήμα του σωματείου της Ανόρθωσης Αμμοχώστου. Έδρα της ομάδας είναι το Θεμιστόκλειο Αθλητικό Κέντρο στη Λεμεσό.

## Τίτλοι
* **[[Α΄ κατηγορία πετοσφαίρισης ανδρών Κύπρου|Πρωταθλήματα]]**: 1973, 1975, 1977, 1978, 1982, 1986, 1987, 1988, 1989, 1993, 1994, 1995, 1996, 1997, 2005, 2007, 2008, 2009, 2010, 2011, 2014
* **[[Κύπελλο Κύπρου (πετοσφαίριση ανδρών)|Κύπελλα]]**: 1975, 1978, 1980, 1985-86, 1986-87, 1987-88, 1988-89, 1990-91, 1992-93, 1993-94, 1994-95, 1995-96, 1997-98, 2004-05, 2011-12
* **[[Σούπερ Καπ Κύπρου (πετοσφαίριση ανδρών)|Σούπερ Καπ]]**: 1993, 1994, 1995, 1996, 2005, 2006, 2009
* **[[Πρωτάθλημα Εφήβων Κύπρου (πετοσφαίριση)|Πρωταθλήματα εφήβων]]**: 2009, 2010
* **[[Κύπελλο Εφήβων Κύπρου (πετοσφαίριση)|Κύπελλα εφήβων]]**: 2003, 2005, 2009
* **[[Πρωτάθλημα Παίδων Κύπρου (πετοσφαίριση)|Πρωταθλήματα παίδων]]**: 2004, 2009, 2011
* **[[Πρωτάθλημα Παμπαίδων Κύπρου (πετοσφαίριση)|Πρωταθλήματα παμπαίδων]]**: 1990, 2002, 2011, 2013

## Παραπομπές


## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.

## Δείτε επίσης
* Πετοσφαίριση στην Κύπρο

*
Κατηγορία:Πετοσφαιρικές ομάδες Κύπρου
Κάστρο Αλάρα

Το **Κάστρο Αλάρα** (τουρκικά: *Alara Kalesi*) είναι βυζαντινό κάστρο που βρίσκεται στην περιοχή της Αλάνια της Επαρχίας Αττάλειας στη νότια Τουρκία.

Το κάστρο χτίστηκε από την Βυζαντινή Αυτοκρατορία τον 11ο αιώνα κι έπειτα έγινε το δυτικό φυλάκιο του αρμενικού Βασιλείου της Κιλικίας (1080 - 1375). Ο Σκοπός του ήταν να προστατεύσει τα καραβάνια από ληστείες που ακολουθούσαν το Δρόμο του Μεταξιού προς τη θάλασσα. Βρίσκεται σε υψόμετρο 300-400 μέτρων, το κάστρο ενσωματώνει μια ακρόπολη εντός των εξωτερικών τειχών. Το εσωτερικό του κάστρου είναι προσβάσιμο από μία σκάλα με 180 σκαλοπάτια χτισμένη πάνω στο βράχο. Γύρω από τη τη σκάλα υπάρχει μια δεξαμενή. Στην ακρόπολη βρίσκεται ένα παλάτι, εγκαταστάσεις διαμονής για την φρουρά, ένα τζαμί και ένα λουτρό σήμερα ερειπωμένα.

Βρίσκεται 35 χιλιόμετρα νοτιοανατολικά από το Μαναβγκάτ, 37 χιλιόμετρα βορειοδυτικά της Αλάγια και 7 χιλιόμετρα μακριά από τη Μεσόγειο Θάλασσα. Στην κορυφή ενός απόκρημνου πελώριου βράχου στην ανατολική όχθη του ποταμού Αλάρα, το κάστρο ήταν δύσκολο να κατακτηθεί. Ο άρχοντας του κάστρου το παρέδωσε ωστόσο μέχρι το 1232, όταν ο ίδιος συνειδητοποίησε ότι ο Σελτζούκος σουλτάνος του Ικονίου είχε κατακτήσει την Αλάνια.

Η περιφερειακή κυβέρνηση της Αττάλειας το 2011 αποφάσισε την αποκατάσταση του κάστρου και μετέπειτα άνοιγμα του στο κοινό ως ένα μέρος ενδιαφέροντος.

## Παραπομπές


## Εξωτερικοί σύνδεσμοι
* 

Κατηγορία:Κάστρα στην Τουρκία
Κατηγορία:Βυζαντινά κάστρα
Κατηγορία:Κάστρα Αρμενικού Βασιλείου της Κιλικίας
Κατηγορία:Επαρχία Αττάλειας
Άγιος Ιωσήφ

Με τον τίτλο **Άγιος Ιωσήφ** υπάρχουν τα παρακάτω λήμματα.

## Πρόσωπα
*Άγιος Ιωσήφ ο Μνήστωρ
*Άγιος Ιωσήφ ο Νέος
*Άγιος Ιωσήφ Σαμάκος
*Άγιος Ιωσήφ ο Ησυχαστής

## Τοπωνύμια
*Άγιος Ιωσήφ (ενορία), Δομινίκα
*Άγιος Ιωσήφ, Δομινίκα
*Άγιος Ιωσήφ, Μπαρμπάντος

## Ναοί

* Καθεδρικός Ναός Αγίου Ιωσήφ (Ανκάουα)
* Καθεδρικός Ναός Αγίου Ιωσήφ (Τόκιο)

## Δείτε επίσης
*Ιωσήφ, αποσαφήνιση.
Ιωσήφ

Με το όνομα **Ιωσήφ** μπορεί να αναφέρονται οι:

*Ιωσήφ του Ιακώβ, ο βιβλικός πατριάρχης
*Ιωσήφ ο Μνήστωρ
*Ιωσήφ ο από Αριμαθαίας, μέλος του Μεγάλου συνεδρίου της Ιερουσαλήμ, 1ος αιώνας.
*Ιωσήφ (όνομα), όνομα της ορθόδοξης και ρωμαιοκαθολικής εκκλησίας που εορτάζεται στις 9 Απριλίου στις 31 Ιουλίου και στις 30 Δεκεμβρίου.

## Αυτοκράτορες
*Ιωσήφ Α΄ της Αγίας Ρωμαϊκής Αυτοκρατορίας, 17ος & 18ος αιώνας
*Ιωσήφ Β΄ των Αψβούργων, αυτοκράτορας της αγίας Ρωμαϊκής αυτοκρατορίας, 18ος αιώνας.

## Πατριάρχες
*Πατριάρχης Ιωσήφ Α΄, 13ος αιώνας.
*Πατριάρχης Ιωσήφ Β΄, 15ος αιώνας.

## Πρίγκιπες, βασιλείς και Κόμητες
*Λουδοβίκος Ιωσήφ του Κοντέ, πρίγκιπας του Κοντέ, 17ος και 18ος αιώνας
*Ιωσήφ, αρχιδούκας της Αυστρίας, αντιβασιλέας, 17ος & 18ος αιώνας.
*Ιωσήφ Α΄ της Πορτογαλίας, βασιλιάς της Πορτογαλίας, 18ος αιώνας.
*Ιωσήφ της Βραζιλίας, πρίγκιπας, 18ος αιώνας.
*Κόμης Ιωσήφ Λουδοβίκος Άρμανσπεργκ, 18ος & 19ος αιώνας.

## Έλληνες
*Ιωσήφ ο υμνογράφος, μουσικός και ποιητής της εκκλησιαστικής μουσικής, 9ος αιώνας.
*Ιωσήφ Θεσσαλονικεύς, Έλληνας λόγιος, 15ος αιώνας.
*Ρωγών Ιωσήφ, κληρικός, αγωνιστής του 21.
*Ιωσήφ ο από Ανδρούσης, αγωνιστής του 21.

## Δείτε επίσης
*Άγιος Ιωσήφ, αποσαφήνιση
*Ιωσήφ Β΄, αποσαφήνιση.
Σελινούς Λιβύης

Ο **Σελινούς** ήταν αρχαία ελληνική πόλη στον νομό Λιβύης των αρχαίων χρόνων (όχι της Λιβύης με την σημερινή γεωγραφική έκταση).

Την πόλη αναφέρει ο γεωγράφος των Ρωμαϊκών χρόνων Κλαύδιος Πτολεμαίος. Τοποθετείται στα παραλιακά μέρη της Λιβύης ανάμεσα στις πόλεις Ζυγρίς και Άπις, ενώ στα βόρεια βρίσκονταν οι Τυνδάριοι σκόπελοι και τα νησιά Αινήσιππα και Φωκούσαι. Από την ονομασία συμπεραίνεται ότι υπήρξε ελληνική αποικία, όπως και οι γειτονικές πόλεις και νήσοι. Δεν γνωρίζουμε όμως εάν ήταν μια αποικία της **[[Σελινούντας Σικελίας|ομώνυμης Σικελικής πόλεως]]** ή κάποιας άλλης.

Είναι άγνωστη η σημερινή της τοποθεσία αλλά πιθανότατα βρισκόταν εντός του κράτους της σημερινής Αιγύπτου. 

## Πηγές
* Κλαυδίου Πτολεμαίου *Γεωγραφική υφήγησις*.

Κατηγορία:Αρχαίες ελληνικές αποικίες στη Λιβύη
Φθία Μαρμαρικής

Η **Φθία** ήταν αρχαίο ελληνικό λιμάνι στην επαρχία της Μαρμαρικής (μεταξύ Αιγύπτου και Κυρηναϊκής).

Αναφέρεται από τον γεωγράφο Κλαύδιο Πτολεμαίο. Η πόλη μάλλον ιδρύθηκε από Δωριείς από τη νήσο Θήρα και λογικά θα ιδρύθηκε μαζί με την γείτονα πόλη Πλατέα στο ομώνυμο νησί. Πολύ πιθανόν στον αποικισμό να συνέβαλαν και άλλοι Έλληνες από τη Φθιώτιδα. Για τον αποικισμό της βορείου Αφρικής από τους Δωριείς της Θήρας αναφέρεται ο Αλικαρνασσεύς ιστορικός Ηρόδοτος. Δεν αποκλείεται όμως την εν λόγω Φθία να την έκτισε ο Άρχανδρος ο οποίος κατά τον Ηρόδοτο έκτισε στην Αίγυπτο την Αρχανδρούπολη στο Δέλτα του Νείλου (Β' 98). 

Στην θέση της αρχαίας Φθίας είναι η σημερινή Bomba (البمبة) της Λιβύης.

## Πηγές
* Κλαυδίου Πτολεμαίου *Γεωγραφική υφήγησις*.
* Π. Δρανδάκη, *Μεγάλη Ελληνική Εγκυκλοπαίδεια*, τόμος ΚΓ΄, σελ. 909

Κατηγορία:Αρχαίες ελληνικές αποικίες στη Λιβύη
Κατηγορία:Δωρικές αποικίες
The Metallica Collection

Το **The Metallica Collection** είναι συλλογή του χέβι μέταλ συγκροτήματος Metallica, η οποία κυκλοφόρησε σε ψηφιακή μορφή στις 14 Απριλίου του 2009 μέσω του ITunes Store. 
Περιλαμβάνει όλες τις στούντιο κυκλοφορίες των Metallica από το 1983 ως το 2008, το ζωντανά ηχογραφημένο "*[[S&M (άλμπουμ)|S&M]]*", μπόνους κομμάτια ηχογραφημένα ζωντανά, όπως και το ΕΡ "*Live from Live Earth*", το οποίο ηχογραφήθηκε στις 7 Ιουλίου 2007 στο Λονδίνο και περιέχει τα "*Sad but True*", "*Nothing Else Matters*" και "*Enter Sandman*".

## Το Box-set
* *[[Kill 'Em All]]* (1983)
** "The Four Horsemen (Live)"
** "Whiplash (Live)"
* *[[Ride the Lightning]]* (1984)
** "For Whom the Bell Tolls (Live)"
** "Creeping Death (Live)"
* *[[Master of Puppets]]* (1986)
** "Battery (Live)"
** "The Thing That Should Not Be (Live)"
* *[[...And Justice for All]]* (1988)
** "One (Live)"
** "...And Justice for All (Live)"
* *[[Metallica (Black Album)|Metallica]]* (1991)
* *[[Load]]* (1996)
* *[[ReLoad]]* (1997)
* *[[Garage Inc.]]* (1998)
* *[[S&M (άλμπουμ)|S&M]]* (1999)
* "I Disappear" (2000)
* *[[St. Anger]]* (2003)
* "Some Kind of Monster" (2004)
* *Live from Live Earth* (2007)
* *[[Death Magnetic]]* (2008)

## Τα μέλη του συγκροτήματος
Οι ηχογραφήσεις του **The Metallica Collection** πραγματοποιήθηκαν από τους εξής μουσικούς:

**[[Τζέιμς Χέτφιλντ]]** - *κιθάρα, φωνητικά*
**[[Κερκ Χάμμετ]]** - *κιθάρα*
**[[Κλιφ Μπάρτον]]** - *μπάσο*
**[[Τζέισον Νιούστεντ]]** - *μπάσο*
**[[Ρόμπερτ Τρουτζίλο]]** - *μπάσο*
**[[Λαρς Ούλριχ]]** - *τύμπανα*

## Πηγές
* The Metallica Collection - Metallica | Songs, Reviews, Credits, Awards | AllMusic
* The Metallica Collection - Encyclopaedia Metallum
* [Metallica - The Metallica Collection Boxset - Metal Storm]

Κατηγορία:Άλμπουμ του 2009
Κατηγορία:Compilation άλμπουμ των Metallica
Κατηγορία:Άλμπουμ με παραγωγή από τον Ρικ Ρούμπιν
Ραδιομέγαρο, Μπέλφαστ

Το **Ραδιομέγαρο** είναι η έδρα του BBC Βόρεια Ιρλανδία και από εκεί εκπέμπουν πολλές υπηρεσίες του φορέα. Το κτήριο βρίσκεται στο κέντρο του Μπέλφαστ, στη διασταύρωση της Ormeau Avenue με την Bedford Street. Στο κτήριο γίνονται ξεναγήσεις για το κοινό.

## Ιστορικό

Το εξαώροφο κτήριο είχε σχεδιαστεί το 1936 από τον James Millar. Η κατασκευή του κτηρίου ξεκίνησε το 1938, συνεχίστηκε παρά τον Β' Παγκόσμιο Πόλεμο και εγκαινιάστηκε τον Μάιο του 1941. Το κτήριο περιέχει πολλά ραδιοφωνικά και τηλεοπτικά studios. Τα τηλεοπτικά studios κατασκευάστηκαν το 1953. Το 1975 ένα επιπλέον οκταώροφο κτήριο κτίστηκε στην οδό Ormeau Avenue και το 1984 κατασκευάστηκε ένα τριώροφο κτήριο για την ειδησεογραφική ομάδα, στην οδό Linen Hall Street.

Κατηγορία:British Broadcasting Corporation
Κατηγορία:BBC Northern Ireland
Κατηγορία:Κτίρια και κατασκευές στη Βόρεια Ιρλανδία
Αδριανός (αποσαφήνιση)

Το όνομα **Αδριανός** μπορεί να αναφέρεται σε κάποιο από τα παρακάτω πρόσωπα ή κτίσματα:

*Αδριανός, Ρωμαίος Αυτοκράτορας, 1ος & 2ος αιώνας
**Βιβλιοθήκη του Αδριανού
**Έπαυλη του Αδριανού
**Πύλη του Αδριανού
**Στοά Αδριανού

*Αδριανός (σοφιστής), Έλληνας φιλόσοφος, 2ος αιώνας
*Αδριανός (όνομα), που εορτάζει στις 26 Αυγούστου

## Πάπες
*Πάπας Αδριανός Α΄, 8ος αιώνας
*Πάπας Αδριανός Β΄, 9ος αιώνας
*Πάπας Αδριανός Γ΄, 9ος αιώνας
*Πάπας Αδριανός Δ΄, 12ος αιώνας
*Πάπας Αδριανός Ε΄, 13ος αιώνας
*Πάπας Αδριανός ΣΤ΄, 15ος & 16ος αιώνας

## Δείτε επίσης
*Άγιος Αδριανός Αργολίδας
Γκιόρεμε

Το **Γκιόρεμε** (τουρκικά: Göreme) είναι περιοχή στην Καππαδοκία της τουρκικής επαρχίας Νεφσεχίρ. Η περιοχή ονομαζόταν τη Βυζαντινή περίοδο *Ματιανή *ή *Ματιανά* και μετονομάστηκε το 1928 σε *Γκιόρεμε*, μια παραφθορά της αρχαιοελληνικής ονομασίας **Κόραμα**.

Η περιοχή είναι το κέντρο του εθνικού πάρκου Γκιόρεμε, το οποίο σε συνδυασμό με τις μονολιθικές εκκλησίες της Καππαδοκίας έχουν ανακηρυχθεί μνημείο παγκόσμιας κληρονομιάς από την UNESCO από το 1985. Το τοπίο στο Γκιόρεμε χαρακτηρίζεται από εντυπωσιακούς σχηματισμούς βράχων, μερικώς διαβρωμένων, όπως οι περίφημοι παράξενοι λίθοι που αποτελούν και μια από τις μεγάλες τουριστικές ατραξιόν της περιοχής.

## Διαμόρφωση
Βράχοι ποικίλης σκληρότητας σχηματισμένοι από ηφαιστειακή τέφρα αποτελούν την καρδιά αυτού του τοπίου, το οποίο διαμορφώθηκε από εκρήξεις ηφαιστείων και πλημμύρες κατά τη διάρκεια εκατομμυρίων χρόνων για να καταλήξει στη σημερινή του μορφή.
μικρογραφία|αριστερά|Παράξενοι λίθοι στην περιοχή του Γκιόρεμε
Οι πρώτοι χριστιανοί το αποίκησαν για να ζήσουν μια ασκητική ζωή, αλλά κυρίως για να βρουν καταφύγιο από τους εχθρούς τους (Πέρσες, Ρωμαίοι, Άραβες, Μογγόλοι...). Για τη διαμονή τους δημιούργησαν τις ξακουστές λαξευτές κατασκευές της περιοχής. Δεν σκάλισαν στους βράχους μόνο εκκλησίες και παρεκκλήσια αλλά ολόκληρα υπέργεια και υπόγεια οικιστικά συγκροτήματα προορισμένα να φιλοξενήσουν χιλιάδες ανθρώπους.  Οι κατασκευές αυτές, που κάποιες φτάνουν σε βάθος και δέκα επιπέδων κάτω από τη γη, περιλαμβάνουν εγκαταστάσεις όπως κουζίνες, αποθήκες, κοιτώνες, ακόμα και στάβλους και νεκροτομεία, και σε συνδυασμό με βαθιά φρεάτια εξαερισμού παρέχουν αξιοπρεπείς συνθήκες διαβίωσης. Η ηφαιστειακή πέτρα προσφέρει και καλή προστασία από τις καιρικές συνθήκες. Το καλοκαίρι τα καταλύματα αυτά παραμένουν δροσερά ενώ το χειμώνα η θερμοκρασία εντός τους δεν πέφτει δραματικά. Επίσης, οι διάδρομοι μπορούσαν να φραγούν με μεγάλες πέτρες σε περίπτωση ανάγκης.

Υπολογίζεται πως υπάρχουν περίπου 100 συγκροτήματα, τα οποία συνδέονται μεταξύ τους. Το μεγαλύτερο είναι το Ντερινκουγιού το οποίο υπολογίζεται πως φιλοξένησε κατά τη διάρκεια της λειτουργίας του περί τους 10.000 επισκέπτες.

## Παραπομπές


## Εξωτερικοί σύνδεσμοι
*Πληροφορίες για το Γκιόρεμε στον επίσημο ιστότοπο του τουρκικού τουρισμού

Κατηγορία:Καππαδοκία
Κατηγορία:Μνημεία Παγκόσμιας Κληρονομιάς στην Τουρκία
Μπέντζαμιν Χάιζενμπεργκ

Ο **Μπέντζαμιν Χάιζενμπεργκ** (Benjamin Heisenberg, γενν. 9 Ιουλίου 1974) είναι Γερμανός σκηνοθέτης και σεναριογράφος. Έχει σκηνοθετήσει 16 ταινίες από το 1995. Η ταινία του "*Schläfer*" κέρδισε το βραβείο  *Ένα Κάποιο Βλέμμα* (Un Certain Regard) στο Διεθνές φεστιβάλ κινηματογράφου των Καννών το 2005. Επίσης η ταινία του *"Der Räuber"* ήταν υποψήφια για χρυσή άρκτο στο εξηκοστό Διεθνές Φεστιβάλ Κινηματογράφου του Βερολίνου. Είναι ένας από τους δύο εκδότες του γερμανικού κινηματογραφικού περιοδικού **Revolver**

## Βιογραφία
Ο Χάιζενμπεργκ γεννήθηκε το 1974 στην γερμανική πόλη Τύμπιγκεν. Είναι εγγονός του νομπελίστα φυσικού Βέρνερ Χάιζενμπεργκ. Μεγάλωσε σε ένα μικρό χωριό κοντά στο Βύρτσμπουργκ, στο οποίο ο πατέρας του δίδασκε νευροβιολογία.  Σπούδασε στην Ακαδημία Καλών Τεχνών του Μονάχου, απ' όπου αποφοίτησε το 1998.

## Φιλμογραφία
* 1995: Es zogenst einst (μικρού μήκους)
* 1996: Terremonto (μικρού μήκους)
* 1997: Hastevas, Bistevas (μικρού μήκους)
* 1998: Alles wieder still (μικρού μήκους)
* 2000: Der Bombenkönig (μικρού μήκους)
* 2002: Am See (μικρού μήκους)
* 2003: Milchwald
* 2004: Die Gelegenheit (μικρού μήκους)
* 2004: Meier, Müller, Schmidt (μικρού μήκους)
* 2005: Schläfer
* 2005: La Paz (Μικρού μήκους)
* 2007: On Fiction (Μικρού μήκους)
* 2007: On Manipulation (Μικρού μήκους)
* 2007: On Romance (Μικρού μήκους)
* 2010: Der Räuber
* 2014: Über-Ich und Du

## Παραπομπές


## Εξωτερικοί σύνδεσμοι

* 

Κατηγορία:Γερμανοί σεναριογράφοι
Κατηγορία:Γερμανοί σκηνοθέτες κινηματογράφου
Χάιζενμπεργκ (αποσαφήνιση)

Με το επώνυμο Χάιζενμπεργκ μπορεί να αναφέρονται:

* Βέρνερ Χάιζενμπεργκ (1901–1976), Γερμανός νομπελίστας φυσικός
* Μπέντζαμιν Χάιζενμπεργκ (γεν. 1974), Γερμανός σκηνοθέτης

Φανταστικοί χαρακτήρες:

* Γουόλτερ Γουάιτ, χαρακτήρας της αμερικανικής δραματικής σειράς Breaking Bad ο οποίος χρησιμοποιεί το ψευδώνυμο *Χάιζενμπεργκ*

   
Κατηγορία:Γερμανικά επώνυμα
Νόστοι

Οι ***Νόστοι***  είναι ένα χαμένο έπος της αρχαίας ελληνικής λογοτεχνίας. 

Ανήκε στον Επικό Κύκλο ή Τρωικό κύκλο, ο οποίος αφηγείτο όλη την ιστορία του Τρωικού Πολέμου σε επικό στίχο. Η ιστορία των *Νόστων* ανήκει χρονολογικά μετά από αυτή της *[[Ιλίου Πέρσις]]* και ακολουθείται από την *[[Οδύσσεια]]*. Ο συγγραφέας των *Νόστων* είναι αβέβαιος: αρχαίοι συγγραφείς απέδιδαν το ποίημα είτε στον Αγία είτε στον Όμηρο και στον Εύμελο (βλέπε Κυκλικούς ποιητές). Το ποίημα αποτελείται από πέντε βιβλία σε δακτυλικό εξάμετρο στίχο. Η λέξη νόστος σημαίνει «επιστροφή στην πατρίδα».

Κατηγορία:Όμηρος
Κατηγορία:Τρωικός Πόλεμος
Κατηγορία:Αρχαία ελληνικά έπη
Οϊέρ Ολαθάμπαλ

Ο **Οϊέρ Ολαθάμπαλ Παρέδες** (γεννημένος στις 14 Σεπτεμβρίου 1989), πιο γνωστός ως **Οϊέρ**, είναι Ισπανός ποδοσφαιριστής ο οποίος αγωνίζεται για λογαριασμό της Λεβάντε ως τερματοφύλακας.

## Συλλογική Καριέρα
Γεννημένος στο Ιρούν, στη Γκιπούθκοα της Χώρας των Βάσκων, ο Οϊέρ κατέφθασε στα τμήματα υποδομής της ΦΚ Μπαρτσελόνα σε ηλικία 18 ετών, προερχόμενος από την τοπική Ρεάλ Ουνιόν. Πέρασε τα πρώτα του χρόνια στον σύλλογο ως στέλεχος των ρεζερβών αποτελώντας αναπληρωματικό ενός άλλου προϊόντος της Λα Μασία, του Ρουμπέν.

Στις 2 Ιανουαρίου 2008, ο Οϊέρ πραγματοποίησε το ντεμπούτο του με την πρώτη ομάδα του συλλόγου, σε μια εντός έδρας ισοπαλία με σκορ 2–2 απέναντι στην ΚΝ Αλκογιάνο για το Κύπελλο Ισπανίας εκείνης της σεζόν. Κάτι παραπάνω από έναν χρόνο αργότερα, στις 17 Μαΐου, αγωνίστηκε για πρώτη φορά στην Πριμέρα Ντιβιζιόν, καθώς η *Barça* είχε ήδη στεφθεί πρωταθλήτρια, σε μια εκτός έδρας ήττα με σκορ 1–2 από την Ρεάλ Μαγιόρκα.

Για την σεζόν 2009–10, μετά την αποχώρηση του Αλμπέρτ Γιορκέρα με προορισμό την γειτονική Χιρόνα ΦΚ, ο Οϊέρ προβιβάστηκε ως τρίτος τερματοφύλακας. Ωστόσο, εξακολούθησε να αγωνίζεται αρκετά συχνά με τη δεύτερη ομάδα του συλλόγου.

Στις 11 Ιουλίου 2014, ο Οϊέρ υπέγραψε συμβόλαιο διάρκειας τεσσάρων ετών με την Γρανάδα ΚΦ έναντι άγνωστου ποσού.

## Στατιστικά Συλλόγων

## Διακρίσεις
;Μπαρτσελόνα
*Σούπερ Καπ Ισπανίας: 2013
*Κύπελλο Ισπανίας: Φιναλίστ 2013–14

## Παραπομπές


## Εξωτερικοί Σύνδεσμοι
*Επίσημο προφίλ από την ΦΚ Μπαρτσελόνα
*Προφίλ από το BDFutbol
*Προφίλ από το Futbolme 
*

Κατηγορία:Ισπανοί ποδοσφαιριστές
Κατηγορία:Βάσκοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Λεβάντε ΟΝ
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Γρανάδα ΚΦ
Χοσέ Μαρία Καγιεχόν

μικρογραφία| Χοσέ Μαρία Καγιεχόν

Ο **Χοσέ Μαρία Καγιεχόν** είναι ένας Ισπανός ποδοσφαιριστής γεννημένος στις 11 Φεβρουαρίου του 1987 στο Μοτρίλ της Ισπανίας.

Αγωνίζεται ως επιθετικός στην ομάδα της Νάπολι και εχει ύψος 1 μέτρο και 79 εκατοστά. Ξεκίνησε την καριέρα του το 2006 στην Ρεάλ Μαδρίτης, όπου συμμετείχε σε 41 αγώνες και πέτυχε 21 γκολ. Το 2008 πήρε μεταγραφή στην Εσπανιόλ όπου πέτυχε 10 τέρματα μέσα σε 97 συμμετοχές. Το 2011 επέστρεψε στην Ρεάλ όπου συμμετείχε σε 55 παιχνίδια και σκόραρε 8 φορές. Το 2013 πήρε μεταγραφή στη Νάπολι, όπου την περασμένη σεζόν πέτυχε 15 τέρματα σε 37 αγώνες. Επίσης έγινε πρώτος σκόρερ στο Κόπα Ιτάλια σκοράροντας 3 φορές. Πήρε 3 τίτλους με την Ρεάλ: Την Πριμέρα Ντιβιζιόν 2011-12, το ισπανικό υπερκύπελο 2012 και το Κόπα Ντελ Ρέι 2012-13, ενώ με την Νάπολι το Κόπα Ιτάλια 2013-14. Έχει συμμετάσχει σε 4 αγώνες με το U17 Ισπανίας και έχει σκοράρει 1 τέρμα. Ενώ από το 2014 έχει παίξει σε 2 αγώνες στην Εθνική ομάδα .

Κατηγορία:Ισπανοί ποδοσφαιριστές
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Ρεάλ Μαδρίτης
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μαδρίτης Γ
Κάστρο Μυλοποτάμου Κυθήρων

Το **Κάστρο Μυλοποτάμου Κυθήρων**, τοπικά γνωστό ως **Κάστρο Κάτω Χώρας Μυλοποτάμου**, θεωρείται ότι χτίστηκε στις αρχές του 16ου αιώνα, ως ένα μικρού μεγέθους φρούριο όπου μπορούσαν να προστατευθούν οι κάτοικοι του χωριού σε περίπτωση που γινόταν επίθεση από τη θάλασσα, αλλά ιδίως για κατόπτευση της δραστηριότητας στη θάλασσα της δυτικής πλευράς των Κυθήρων. Μετά το 1545 αναφέρεται ότι κατοικούν εκεί 80 οικογένειες προσφύγων από την Κύπρο και την Κρήτη οι οποίοι δίνουν και τους απαραίτητους στρατιώτες για τη φύλαξή του, ο Άγιος Ιωάννης Θεολόγος, οι Άγιοι Ανάργυροι, ο Άγιος Νικόλαος, οι Άγιοι Πάντες, ο Άγιος Ιωάννης ο Πρόδρομος και ο Άγιος Δημήτριος. Πάνω από την πύλη του οχυρού, σώζεται ανάγλυφο με το σύμβολο της κυριαρχίας των Ενετών, το φτερωτό λέοντα του Αγίου Μάρκου, με την επιγραφή «PAX TIBI MARCE EVANGELISTA MEUS MDLXV (1565)», («Ειρήνη σοι Ευαγγελιστά μου Μάρκε»). Ο χώρος κατοικείτο μέχρι και τη δεκαετία του 1950, ενώ μέχρι τα τέλη της Ενετοκρατίας γίνονταν και ταφές.

## Παραπομπές


## Εξωτερικοί σύνδεσμοι
* 

Κατηγορία:Κάστρα των Κυθήρων
Σαρβαντικάρ

Το **Σερβάντικαρ** (τουρκικά: *Savranda Kalesi*) είναι αρμενικό κάστρο στην Τουρκία στην Επαρχία Οσμανίγιε. Το κάστρο είχε στρατηγική σημασία λόγω της θέσης της, φύλαγε τις Συριακές πύλες.  

Κατασκευάστηκε, άγνωστο ακριβώς πότε, από τους Αρμένιους και ανήκε στο Αρμενικό Βασίλειο της Κιλικίας. Είναι τυπικό αρμενικό σχέδιο κάστρο, ένας κεντρικός πύργος στην κορυφή ενός απότομου βραχώδους λόφου με σχήμα πετάλου πύργοι που φρουρούν τα τείχη. Η τοποθεσία είναι τόσο απρόσιτη όπου ορισμένες πλευρές δεν χρειάζονται περίτεχνα τείχη, όπως ο απότομος γκρεμός είναι αρκετή άμυνα.

## Αναφορές
* *Unknown crusader castles* by Kristian Molin, Hambledon Continuum, 2001

## Εξωτερικοί σύνδεσμοι
*Château de Servantikar en Cilicie - an article in French
* Servantikar at Forteresses D'Orient

Κατηγορία:Κάστρα στην Τουρκία
Κατηγορία:Κάστρα Αρμενικού Βασιλείου της Κιλικίας
Κάστρο Μίραμπελ

Το **Κάστρο Μίραμπελ** (*[[εβραϊκά]] : מגדל אפק*, Μιγδάλ Αφέκ) είναι μεσαιωνικό κάστρο στο σημερινό Ισραήλ. 

Τα σημερινά ερείπια του κάστρου είναι της εποχής των Σταυροφόρων όπου πάνω σε ερείπια Ρωμαϊκής και Βυζαντινής οχύρωσης έχτισαν το κάστρο. Σήμερα ανάμεσα σε άλλα διασώζεται μια βυζαντινή πύλη με ελληνική επιγραφή του 4ου ή 5ου αιώνα που αναφέρει «Το μαρτύριο του Αγίου Κηρύκου», και κτίριο της Οθωμανικής εποχής.

## Ιστορία
Το 1134 ο βασιλιάς Φουλκ της Ιερουσαλήμ έδωσε φέουδο στον ιππότη Μίραμπελ την κομητεία της Γιάφα. Ο Μίραμπελ έχτισε πάνω στα ερείπια μιας ρωμαϊκοβυζαντινής οχύρωσης στην κορυφή του λόφου το κάστρο σαν κατοικία του.

Όταν ο Μίραμπελ πέθανε το 1150 ανέλαβε κύριος του κάστρου ο Μανασσής δεύτερος σύζυγος της γυναίκας του. Στον πόλεμο διαδοχής που ακολούθησε το κάστρο πολιορκήθηκε το 1152, ο Μανασσής παραδόθηκε και εξορίστηκε.

Έπειτα, κύριος του Μίραμπελ ανέλαβε ο Μπαρισάνς κι έπειτα το κληρονόμησε το 1170 ο αδελφός του Βαλδουίνου της Ιμπελίν.

Στους λόφους γύρω από το κάστρο διαμορφώθηκε Φράγκικος οικισμός. Μετά την μάχη της Χαττίν και τον το Ιούλιο του 1187 κατακτήθηκε από τον αδελφό του Σαλαντίν, Αλ Αντίλal. Κατά τη διάρκεια του 13ου αιώνα, εγκαταλείφθηκε.

Τον 17ο και 18ο αιώνα, το κάστρο ξανά χρησιμοποιήθηκε από τους Οθωμανούς ξανά ως οχυρό.

## Παραπομπές


## Πηγές
* Denys Pringle: *The Churches of the Crusader Kingdom of Jerusalem. A Corpus.* Cambridge University Press, 1993. ISBN 0-521-39037-0.
* Denys Pringle: *Secular Buildings in the Crusader Kingdom of Jerusalem. An Archaeological Gazetteer.* Cambridge University Press, 1997. ISBN 0-521-46010-7
* Hans Wolfram Kessler / Konrad Kessler: *Ritter im Heiligen Land: Kreuzfahrerstätten in Israel*. Philipp von Zabern, Darmstadt 2013, ISBN 978-3805345521

## Εξωτερικοί σύνδεσμοι
* 

Κατηγορία:Βυζαντινά κάστρα
Κατηγορία:Σταυροφορικά κάστρα
Κατηγορία:Κάστρα στο Ισραήλ
Κατηγορία:Βασίλειο της Ιερουσαλήμ
Κάστρο Μασγιάφ

Το **Κάστρο Μασγιάφ** (αραβικά : قلعة مصياف ) είναι κάστρο στη Συρία. βρίσκεται στην πόλη της Μασγιάφ στο κυβερνείο της Χάμα, που βρίσκεται στην κοιλάδα του Ορόντη, περίπου 40 χιλιόμετρα δυτικά της Χάμα. Χτίστηκε για την προστασία των εμπορικών δρόμων σε πόλεις της ενδοχώρας. Το ίδιο το κάστρο βρίσκεται σε ένα πλάτωμα περίπου 20 μέτρα πάνω από τη γύρω πεδιάδα. Η ακρόπολη έγινε διάσημη ως το φρούριο από το οποίο Ρασίντ αντ-Ντιν Σιμάν, γνωστός και ως ο γέρος του Βουνού έμενε εκεί. Ήταν ηγέτης της συριακής πτέρυγας της αίρεσης των Ασασίνων κατά την περίοδο των Σταυροφοριών .

## Ιστορία του κάστρου
Τα στοιχεία δείχνουν ότι τα χαμηλότερα στρώματα και τα θεμέλια του κάστρου είναι βυζαντινής προέλευσης. Αργότερα προστέθηκαν νέα τείχη ή ανακατασκευάστηκε από τους Νιζαρίτες Ισμαηλίτες, Μαμελούκους και Οθωμανούς. Το κάστρο κατελήφθη από τους Ασασίνους και αργότερα επανοχυρώθηκε από τον Ρασίντ αντ-Ντιν Σιμάν. Το Μασγιάφ και τη γύρω πόλη λειτουργούσε ως πρωτεύουσα του εμιράτου των Νιζαριτών από τα μέσα του 12ου αιώνα μέχρι και το τέλος του 13ου αιώνα. Ο Σαλαντίν  το πολιόρκησε τον Μάιο του 1176, αλλά η πολιορκία δεν κράτησε πολύ και συνήψε ανακωχή.

Το 1260 το κάστρο παραδόθηκε στους Μογγόλους. Αργότερα το ίδιος έτος, τον Σεπτέμβριο, οι Νιζαρίτες συμμάχησαν με τους Μαμελούκους, έδιωξαν τους Μογγόλους έξω από τη Συρία και κατέλαβαν εκ νέου το κάστρο. Οι Μαμελούκοι με τον Μπαϊμπάρ κατέλαβαν το κάστρο το Φεβρουάριο του 1270. Το 1830, Αιγυπτιακός στρατός με επικεφαλής τον Ιμπραήμ πασά πολιόρκησε το κάστρο και του προξένησε μεγάλες ζημιές. 

Σήμερα πραγματοποιείται αποκατάσταση που χρηματοδοτείται από το Πρόγραμμα Υποστήριξης Ιστορικών Πόλεων. Η αποκατάσταση ξεκίνησε το 2000.

## Παραπομπές



Κατηγορία:Βυζαντινά κάστρα
Κατηγορία:Κάστρα στην Συρία
Κάστρο Μπούρζεϊ

μικρογραφία
Το **Μπούρζεϊ** ή και "Μίζρα" (*[[αραβικά]] :  قلعة ميرزا*) είναι κάστρο της Συρίας στο Κυβερνείο της Χαμά στα παράκτια όρη και στην κοιλάδα Αλ Κχαμπ, σε υψόμετρο 450 μέτρα. 

Οι επιγραφές και η μνεία του κάστρου αφορούν την βυζαντινή εποχή και τον 11ο αιώνα που φαίνεται ότι κτίστηκε τότε από τους Βυζαντινούς. Έχει σχήμα τριγώνου, η δυτική πλευρά του είναι 175 μέτρα μήκος, η ανατολική είναι 50 μέτρα. Οι νότιες και ανατολικές πλευρές είναι δίπλα σε μεγάλο γκρεμό, αλλά η δυτική πλευρά είναι η λιγότερο απότομη. Υπάρχουν 21 πύργοι, τείχη και ερείπια και μια μικρής εκκλησίας.

Μετά από τη βυζαντινή κυριαρχία το κάστρο πέρασε στους Αγιουβίδες, που πρόσθεσαν επιπλέον πύργους σε αραβικό στυλ. Οι Μαμελούκοι το κατέλαβαν στην συνέχεια και πρόσθεσαν τους νότιους πύργους. Έχει πολλούς προμαχώνες, υπόγειες αίθουσες και δεξαμενές νερού.

Ο δημόσιος δρόμος προς το κάστρο καταλήγει στη δυτική πλαγιά, έπειτα χρειάζεται κάποιος να περπατήσει 100 μέτρα ύψος, για να φτάσει το κάστρο.

## Πηγές

* Official site of Hama governorate - Syria

Κατηγορία:Βυζαντινά κάστρα
Κατηγορία:Κάστρα στην Συρία
Κατηγορία:Βυζαντινή Συρία